LappiKeskisessä Lapissa on nyt poikkeuksellisen paljon lunta. Ilmatieteen laitoksen mittauspisteillä lunta on eniten Kittilän Pokassa ja Sodankylän Vuotsossa, missä lumipeite on noin 120 senttiä korkea.

Sodankylän Tähtelän 110 senttiä on peräti ennätystulos. Siellä ei ole mitattu aikaisemmin näin paksua lumipeitettä tähän aikaan vuodesta sadan vuoden pituisen mittaushistorian aikana.

Paikka Lumen syvyys Kittilä, Pokka 121 cm Sodankylä, Vuotso 120 cm Kittilä, Kenttärova 115 cm Salla, Naruska 112 cm Sodankylä, Tähtelä 110 cm Enontekiö, Kaaresuvanto 110 cm Puolanka, Paljakka 109 cm Kittilä, Pulju 108 cm Inari, Saariselkä matkailukeskus 107 cm Enontekiö, Kilpisjärvi kyläkeskus 103 cm Sodankylä, Lokka 102 cm Salla, Värriötunturi 102 cm Posio, Raistakka 100 cm

Lähde: Ilmatieteen laitos 18.2.2020

Lunta on selvästi yli metrin alueella, joka ulottuu Käsivarren Kaaresuvannosta Muonioon ja siitä Kittilän läpi itään aina Sodankylän Vuotsoon saakka. Lisäksi 112 senttiin ylletään Sallan Naruskalla.

Ilmatieteen laitoksen ennusteen mukaan lumipeite paksuuntuu edelleen (siirryt toiseen palveluun) muutaman päivän ajan, ja lumen sisältämän veden määrä kasvaa (siirryt toiseen palveluun) seuraavan viikon aikana.

Vielä neljä viikkoa sitten lumen syvyys oli alle metrin kaikissa Ilmatieteen laitoksen mittauspisteissä Lapissa.

Asiantuntija: "Ei kattoja ole suunniteltu näin suurille lumikuormille" – pohjoisen ennätyslumet uhkaavat jo hallien kattoja, lähetä kuva kinoksista

Lunta ennätyksellisen paljon – kevättulvat uhkaavat etenkin Ivalo- ja Kemijokea

Lapissa oli lämmintä ja ennätyspaksut nietokset joulukuussa – Vuotsossa tehtiin sade-ennätys

Lapissa vietetään ennätyslumista joulua – ennätys rikottiin Kittilässä, Sodankylässä ja Inarissa